text: 04-09-2020 06:20
  Въпреки че няма категорични данни за безопасноста върху хората и околната среда, икономическият натиск за въвеждането на мрежата до края на 2020 г. е огромен
  Ако КОВИД-19 не беше изненадал света, тази година отново щеше да има своята здравна тема. Тогава тя щеше да се нарича 5G и рисковете за обществото. 2020 г. е повратна в стратегията за внедряване на иновативната мрежа в пределите на ЕС. Според плановете на хартия до декември това трябва да е факт за държавите членки. Действителността обаче е различна и вероятността сроковете да не се спазят е огромна заради изненадващата пандемия, която забави развитието във всички сектори. Със сигурност това е за добро, защото учените не разполагат с доказателства дали новата мрежа е безопасна за хората. Така внедряването й ни прави заложници на очакваните 5G-печалби, а те никак не са малки.
  В двете крайности са мненията от оскъдните на брой научни проучвания за ефекта на 5G върху човешкото здраве. И въпреки че Световната здравна организация се очаква да излезе с аргументирано становище на база представително проучване едва през 2022, внедряването на мрежата към момента не спира. Причината за това са огромните инвестиции, които са направени в проекта, както и очакваните икономически ползи. Очакванията на европейските експерти са към 20225 г. приходите от пускането на мрежата в света да възлизат на 225 млрд. евро, според други изчисления годишните приходи само за 4 от най-развитите икономически сектори ще са 114 млрд. евро.
  Проектът на ЕС
  5G Инфраструктурно публично частно партньорство или накратко 5G PPP, е името на проекта, под който мрежата трябва да се внедри в ЕС до края на тази година. За целта още през 2013 г. Европейската комисия е отделила 700 млн. евро. обществени средства. Всяка от страните има национален план за внедряването на мрежата. България участва в изграждането на коридор между Гърция и Сърбия, като на този етап пилотен проект с 5G има в София, показват официалните документи. Според авторите на проекта 5G ще засили европейската индустрия, ще я направи по-конкурентноспособна и ще й даде нови възможности за развитие. Идеята на създателите й е, че мрежата ще 1000 пъти по-високи възможности на безжичния интернет в сравнение с 2010 г., ще спестява 90% от енергията, която е нужна за осигуряването на услугата, ще доставя надежден и сигурен интернет с голяма плътност на безжичната комуникация за 7 трилиона устройства за над 7 млрд. души и ще намали цените на услугите. Също така ще помогне за по-доброто развитие на електронното здравеопазване, телемедицината и дистанционния контрол над пациентите. Всичко това звучи чудесно на пръв прочит, въпросът е каква е цената му с оглед на човешкото здраве и въздействието на околната среда.
  Какво означава 5G
  Отговорът на този въпрос е пътят към истината доколко опасна е мрежата за здравето на човек. 5G е безжична мобилна технология от ново поколение. И тя като досегашните технологии се основава на електромагнитните полета, които притежават честота на трептене и излъчват радиация. Това са и двете им основни качества, които могат да окажат влияние върху човешкото здраве. Те са характерни и за настоящите мобилни и електронни услуги и не само. Разликата с 5G обаче е съществена заради 10 пъти по-високата честота на трептене – 3500 GHz. Въпреки това новото ЕМП остава в зоната на нейонизиращата радиация, която се счита за относително безопасна за човешкото здраве. То обаче води до повишаване на температурата на човешкото тяло, което при продължително време може да е опасно за хората. Заради по-високата честота 5G мрежата ще използва много повече станции и свързващи устройства, което допълнително ще увеличи плътността на облъчването върху хората и околната среда.
  Какво смятат здравните специалисти
  Мнението за здравните рискове на учените и експертите към момента се люшка от едната крайност в другата. Според Института за обществено здраве в Англия и Световната здравна организация опасност засега няма основание за безпокойство, а вреди върху човешкото здраве не са доказани. От СЗО обаче признават, че няма обстойно изследване по проблема за въздействието на 5G и затова са предприели анализ, чиито резултати ще са готови през 2022 г. По-обстоен е прегледът върху влиянието на ЕМП на човешкото здраве на ЕС. Оттам също отчитат, че все още няма достатъчно база с данни, но правят и преглед на всички досега съществуващи изследвания. В не малка част от тях се оказва, че са открити негативни последици за човешкото здраве.
  Основната причина за това не е радиацията, която излъчват 5G мрежата, а честотата, на която трепти. Тъй като тези пулсации ще са по-чести и по-наситени, отколкото досегашните те могат да доведат до изменения на ДНК и до образуване на туморни, репродуктивни и невродегенеративни заболявания, заключват учените. Техни колеги очакват негативни последици и върху метаболитното състояние на хората, както и върху психическото им здраве, също така до понижаване на имунната система и т.н. Висок брой изследвания сред животни и растения показва, че 5G оказва негативен ефект и върху останалите биологични видове, защото води до оксидативен стрес. Въпреки всички доказателства към момента и липсата на яснота за здравните последици от новата технология, внедряването й не е спряно от властите. Защото в основата й отново са заложени много желания за печалби.